Бен Карсън сега води републиканското поле в ново национално проучване - ЕТО, ИДА СКОРО
Бен Карсън сега води републиканското поле в ново национално проучване
Бен Карсън, Сн. koch.bg
​ huffingtonpost.com съобщава:
Това е първият път от юли насам, в който Тръмп е отпаднал от първото място
Републиканският кандидат за президент Бен Карсън е изпреварил магната в недвижимите имоти Доналд Тръмп, заемайки първо място в републиканското президентско поле в ново национално проучване на общественото мнение от CBS и New York Times, публикувано във вторник.
Пенсионираният неврохирург сега повежда с двадесет и шест процента от вота, към двадесетте и два процента на Тръмп. Тези резултати са в рамките на шестте процента поле за грешка на проучването, но разлика от четири процента представлява висока вероятност Карсън всъщност да е водещият.
Останалите републикански кандидати са успели да привлекат само едноцифрена подкрепа. Сенатор Марко Рубио (републиканец от Флорида) привлече осем процента от вота, докато както бившият губернатор на Флорида Джеб Буш, така и бившият главен изпълнителен директор на Hewlett-Packard Карли Флорина получиха седем процента. Подкрепата за всички други кандидати беше с или под четири процента.
Според национална таблица на HuffPost Pollster, която съединява всички налични проучвания, Тръмп продължава да води пред Карсън със седем точки. След като новото проучване на CBS и New York Times е единственото скорошно такова, показващо Карсън на първо място, то не е изменило общата тенденция в HuffPost Pollster.
Въпреки че все още е твърде рано в първичния процес за дълбок прочит в тези проучвания, след като повечето хора все още са в процес на вземане на решение за кого биха гласували в крайна сметка, проучването на CBS и New York Times представлява значителна промяна в надпреварата. То отбелязва първият път от юли насам, когато CBS и New York Times започнаха съвместното провеждане на анкети относно републиканските кандидати за президент за 2016 г., в който някой е надминал Тръмп. Едва през септември Тръмп водеше Карсън с четири точки в предишно проучване на CBS и New York Times.
Карсън е набрал мощ също така и в щата Айова за предварителните избори. Шест нови проучвания, публикувани тази седмица, показват Карсън в тясна близост с или изпреварил Тръмп в щата.
Проучването на CBS и New York Times анкетира 575 вероятни републикански гласоподаватели в предварителните избори, като използва интервюта на живо през мобилни и стационарни телефони между 21-ви и 25-ти октомври.
​Макар данните да са междинни и не всички агенции да ги подкрепят, насоката поне в момента показва, че Бен Карсън се движи стремително нагоре към спечелване вота на американците. За това спомага визията на бившия хирург, неговата откритост, както и неговата положителна риторика. Разбира се, това оказва голямо влияние върху избирателите, които виждат в останалите само кампания с очерняне на съперника. Дотук - добре. Доста адвентисти се радват, като гледат скачащия рейтинг на Карсън и биха имали правото да гледат положително на неговото представяне, ако Библията ясно ни казваше, че верните Божии чада не трябва да се смесват с политиката. За съжаление, се вземат някои примери от Божието слово и като контрадоказателства се посочват Йосиф и Даниил. Сравнението би било подходящо, ако двамата са участвали в предизборна надпревара. Такива сведения обаче не могат да се открият в тяхната история. Йосиф и Даниил са издигнати чрез Божията намеса, а не чрез агитации и издигане на предизборни платформи. Така че, ако се замислим, това, което ще последва в близкото бъдеще при евентуалното избиране на Карсън за президент, ще бъде трагично. Дори да е напълно искрен, той ще бъде принуден да се съобразява с цялостната политика на страната, ако не иска да се прости с поста или с живота си. Но това, което ще бъде по-лошо е, че в момента, в който стане президент, Адвентната църква ще бъде поставена в кюпа на Вавилон и няма как да проповядва, че звярът са САЩ, а ЦАСД е нещо друго, а не част от блудницата. Едва ли Бог би направил нещо подобно, да подтикне човек да става президент на страната, съучастник на Първия звяр. Светлината и тъмнината нямат нищо общо. Да, Бог иска да предупреди хората за това, което ги очаква, но не по такъв начин. Винаги в историята това е ставало чрез тези, които са били гонени, а не чрез политически борби за надмощие. Редно е да се запитаме: Трябва ли да се радваме на инициативата на Карсън, или да се чудим как неговото участие ще затвори устата на адвентистите за изява на Тройната ангелска вест?